**Țărmul pașilor pierduți**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe țărmul pașilor pierduți,

Treceam întâia oară

Îmbrățișați, neabătuți

De vremea de afară.

Era atât de cald, iar noi

Ne luminasem chipul,

Căci lumea-ntreagă dinapoi,

Era, pe țărm, nisipul.

Ne îndreptam spre un apus

Cu simpla adiere

A vorbelor ce ni le-am spus

În clipe de plăcere.

Și ne-am jurat pe țărmu-acel

Iubirea să ne fie

Ca diamantul din inel

Și înc-o veșnicie.